Elisabeth av Hessen-Darmstadt

Elisabeth Feodorovna av Russland (Elisabeth Feodorovna Romanova, russisk Елизавета Фёдоровна Романова) kanonisert som St. Elisabeth Romanova (født 1. november 1864 i Darmstadt i storhertugdømmet Hessen, drept 18. juli 1918 i Alapajevsk i Russland) var en tysk prinsesse av huset Hessen.

Liv og virke
Hun var gift med storfyrst Sergej Aleksandrovitsj av Russland, femte sønn av tsar Aleksander II av Russland og prinsesse Marie av Hessen-Darmstadt. Hun var eldre søster av Alexandra, siste russiske keiserinne. Hun blei en kjent skikkelse i den russiske sosieteten på grunn av sin skjønnhet, sjarm og arbeid blant fattige. 

Etter at kampstyrkene til Det sosialistrevolusjonære partiet myrda hennes ektemann med en dynamittbombe, gikk hun offentlig ut og tilgav mannens morder og prøvde å få ham tilgitt av myndighetene. Hun valgte å bli nonne, og gav hjelp til Moskvas fattigste. 

I 1918 blei hun arrestert og deretter begravd levende av bolsjevikene. I 1981 blei Elisabeth kanonisert av den russisk-ortodokse kirke i utlandet, og i 1992 av Moskva-patriarkatet.

Referanser 

Abbedisser
Russiske kongelige
Personer fra Darmstadt
Huset Hessen-Darmstadt